Document ID: /roh_data/filtered/fineweb-2-filterrobots_roh.jsonl.gz/55310

Il duel tranter la Svizra cun Wendy Holdener, Andrea Ellenberger, Gino Caviezel e Justin Murisier e la Germania cun Lena Dürr, Emma Aicher, Alexander Schmid, Linus Strasser e Julian Rauchfuss è bain ì a fin cun in 2:2. Ma cunquai ch’ils Tudestgs han realisà in meglier temp han els cuntanschì il quartfinal.
La medaglia d’aur l’ultim di dals gieus olimpics è ida a l’Austria, quella d’argient a la Germania. Per la Germania è quai l’emprima medaglia a Peking en il ski alpin. En il duel per bronz ha la Norvegia gudagnà cnap cunter ils Stadis Unids.
Avant quatter onns aveva la Svizra anc gudagnà aur en il team event.